**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **Λιβαδειά 08 /11/2024**

 **Αριθ. Πρωτ. 22651**

**ΑΠΟΣΠΑΣΜΑ**

# Από το πρακτικό της αριθμ. 38ης /2024ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης** **407**

 **Αποδοχή της υπ αριθ. 98/2024 μελέτης με τίτλο : «ΔΙΑΜΟΡΦΩΣΗ ΠΕΡΙΒΑΛΛΟΝΤΟΣ ΧΩΡΟΥ ΝΕΟΥ ΔΗΜΑΡΧΕΙΟΥ ΚΑΙ ΑΝΑΠΛΑΣΗ ΠΛΑΤΕΙΑΣ ΛΑΜΠΡΟΥ ΚΑΤΣΩΝΗ ΣΤΗ ΛΙΒΑΔΕΙΑ».**

 Στη Λιβαδειά σήμερα 06η Νοεμβρίου 2024 ημέρα Τρίτη και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 22169/01-11-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

 Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών

 ήταν παρόντα 6 (έξι) , ήτοι:

  **ΠΑΡΟΝΤΕΣ ΑΠΟΝΤΕΣ**

 1. Καραμάνης Δημήτριος (Πρόεδρος) 1.Ταγκαλέγκας Ιωάννης

 2. Τουμαράς Βασίλειος Αν και είχε νόμιμα προσκληθεί

 3. Αγνιάδης Παναγιώτης

 4. Καλλιαντάσης Χρήστος

 5. Παπαβασιλείου Αικατερίνη

 6. Μίχας Δημήτριος

 Ο Πρόεδρος της Δημοτικής Επιτροπής εισηγούμενος το 6ο θέμα της ημερήσιας διάταξης έθεσε υπόψη των μελών το υπ΄αριθμ. πρωτ. 22053/31-10-2024 έγγραφο της Διεύθυνσης Τεχνικών Υπηρεσιών του Δήμου Λεβαδέων , στο οποίο αναφέρονται τα παρακάτω:

*Α. ΙΣΤΟΡΙΚΟ*

1. *Η υπ αριθμ. 10982/28-06-2022 σύμβαση, με ΑΔΑΜ 22SYMV010839507 2022-06-30 ύψους 133.400,00€ πλέον ΦΠΑ 24% υπογράφηκε στις 28-06-2022 μεταξύ του Δήμου Λεβαδέων και της Ένωσης οικονομικών φορέων: «ΑΝΑΠΛΑΣΗ ΣΥΜΒΟΥΛΟΙ ΜΗΧΑΝΙΚΟΙ ΑΕ με δ.τ. ΄΄ΑΝΑΠΛΑΣΗ ΑΕ΄΄ - ΜΑΡΙΑ ΚΟΧΙΑΔΑΚΗ ΤΟΥ ΕΜΜΑΝΟΥΗΛ» και αφορούσε την εκπόνηση μελέτης με τίτλο: «ΕΠΙΚΑΙΡΟΠΟΙΗΣΗ ΜΕΛΕΤΗΣ ΕΦΑΡΜΟΓΗΣ ΔΙΑΜΟΡΦΩΣΗΣ ΠΕΡΙΒΑΛΛΟΝΤΟΣ ΧΩΡΟΥ ΔΗΜΑΡΧΕΙΟΥ, ΤΡΟΠΟΙΗΣΗ ΜΕΛΕΤΗΣ ΕΦΑΡΜΟΓΗΣ ΥΠΟΓΕΙΟΥ ΧΩΡΟΥ ΣΤΑΘΜΕΥΣΗΣ ΣΤΗΝ ΠΛΑΤΕΙΑ ΛΑΜΠΡΟΥ ΚΑΤΣΩΝΗ ΚΑΙ ΣΥΝΤΑΞΗ ΤΕΥΧΩΝ ΔΗΜΟΠΡΑΤΗΣΗΣ».*
2. *Με την υπ’ αριθμ. 18084/21-09-2023 Απόφαση της Δ/σας Υπηρεσίας εγκρίθηκε η Μελέτη Εφαρμογή και τα Τεύχη Δημοπράτησης της προαναφερόμενης δημόσιας σύμβασης, όπως αυτή ελέγχθηκε και θεωρήθηκε αρμοδίως από την Υπηρεσία.*
3. *Με την υπ’ αριθμ. 287/30-7-2024 Απόφαση της Δημοτικής Επιτροπής του Δ. Λεβαδέων, εγκρίθηκε – παραλήφθηκε η προαναφερόμενη* ***υπ’ αριθμ. 69 / 2024*** *Μελέτη Εφαρμογή και τα Τεύχη Δημοπράτησης της δημόσιας σύμβασης με ΑΔΑΜ 22SYMV010839507 2022-06-30, την οποία εκπόνησε η Ένωση Γραφείων Μελετών: «ΑΝΑΠΛΑΣΗ ΣΥΜΒΟΥΛΟΙ ΜΗΧΑΝΙΚΟΙ ΑΕ με δ.τ. ΄΄ΑΝΑΠΛΑΣΗ ΑΕ΄΄ - ΜΑΡΙΑ ΚΟΧΙΑΔΑΚΗ ΤΟΥ ΕΜΜΑΝΟΥΗΛ».*
4. *Ακολούθως η Τεχνική Υπηρεσία του Δ. Λεβαδέων προχώρησε στην σύνταξη της υπ’ αριθμ. τεχνικής 98/2024 μελέτης με τίτλο: «ΔΙΑΜΟΡΦΩΣΗ ΠΕΡΙΒΑΛΛΟΝΤΟΣ ΧΩΡΟΥ ΝΕΟΥ ΔΗΜΑΡΧΕΙΟΥ ΚΑΙ ΑΝΑΠΛΑΣΗ ΠΛΑΤΕΙΑΣ ΛΑΜΠΡΟΥ ΚΑΤΣΩΝΗ ΣΤΗ ΛΙΒΑΔΕΙΑ», ενδεικτικού προϋπολογισμού 2.340.000,00 ευρώ, η οποία αφορά στη διαμόρφωση – ανάπλαση του περιβάλλοντος χώρου πέριξ του Νέου Δημαρχείου του Δ. Λεβαδέων, επί της πλατείας Λάμπρου Κατσώνη και στηρίζεται στην προαναφερόμενη υπ’ αριθμ. 69 / 2024 Μελέτη, η οποία συντάχθηκε από το μελετητικό γραφείο: ΑΝΑΠΛΑΣΗ ΣΥΜΒΟΥΛΟΙ ΜΗΧΑΝΙΚΟΙ Α.Ε. και η οποία έχει εγκριθεί και παραληφθεί από τη Δημοτική Επιτροπή με την υπ’ 287 /30-7-2024 Απόφασή της. Από την υπ’ αριθμ. 69 / 2024 μελέτη διατηρήθηκε η Αρχιτεκτονική διαμόρφωση του περιβάλλοντος χώρου πέριξ του νέου Δημαρχείου, ενώ από τα τεύχη της εν λόγω μελέτης διαχωρίστηκαν οι εργασίες που αφορούν τον περιβάλλοντα χώρο, από αυτές που αφορούν στην κατασκευή του υπόγειου χώρου στάθμευσης, προκειμένου να προκύψουν τα τεύχη της υπ’ αριθμ. τεχνικής 98/2024 μελέτης.*

*Αντικείμενο της υπ’ αριθμ. 98/2024 τεχνικής μελέτης είναι η διαμόρφωση του χώρου περιμετρικά του κτηρίου του Δημαρχείου, ως ελεύθερου χώρου δημόσιας χρήσης, αστικού πρασίνου και κοινωνικής συνάθροισης και συναστροφής για όλες τις ηλικιακές και κοινωνικές ομάδες της πόλης και των επισκεπτών της. Κύριος στόχος της πρότασης είναι η απόδοση στην πόλη ενός περιβαλλοντικά και πολιτιστικά αναβαθμισμένου δημόσιου χώρου, που αφενός θα λειτουργεί υποστηρικτικά στο κτήριο του Δημαρχείου και αφετέρου, αυθύπαρκτα, θα συμβάλλει στην ανάδειξη του δημόσιου χαρακτήρα της περιοχής επέμβασης και στη βελτίωση της εμπειρίας του χρήστη.*

*Επί της υπ’ αριθμ. 98/2024 τεχνικής μελέτης γνωμοδότησε η Δημοτική Κοινότητα Λιβαδειάς με την* ***υπ’ αριθμ. 79 /2024 Απόφαση – Γνωμοδότησή της.***

*Η Διευθύνουσα Υπηρεσία λαμβάνοντας υπόψη τα ανωτέρω,*

 *ΕΙΣΗΓΕΙΤΑΙ*

*Την αποδοχή της υπ’ αριθμ. 98/2024 τεχνικής μελέτης με τίτλο: «ΔΙΑΜΟΡΦΩΣΗ ΠΕΡΙΒΑΛΛΟΝΤΟΣ ΧΩΡΟΥ ΝΕΟΥ ΔΗΜΑΡΧΕΙΟΥ ΚΑΙ ΑΝΑΠΛΑΣΗ ΠΛΑΤΕΙΑΣ ΛΑΜΠΡΟΥ ΚΑΤΣΩΝΗ ΣΤΗ ΛΙΒΑΔΕΙΑ», ενδεικτικού προϋπολογισμού 2.340.000,00 ευρώ, όπως αυτή συντάχθηκε και εγκρίθηκε από την Τεχνική Υπηρεσία του Δήμου Λεβαδέων .*

 Στη συνέχεια ο Πρόεδρος κάλεσε τα μέλη να αποφασίσουν σχετικά.

 **Η Δημοτική Επιτροπή λαμβάνοντας υπόψη:**

--Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

 -Τις διατάξεις του του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Την υπ αριθμ. 10982/28-06-2022 σύμβαση, με ΑΔΑΜ 22SYMV010839507 2022-06-30 ύψους 133.400,00€ πλέον ΦΠΑ 24%

-Την υπ’ αριθμ. 98/2024 τεχνική μελέτη με τίτλο: «ΔΙΑΜΟΡΦΩΣΗ ΠΕΡΙΒΑΛΛΟΝΤΟΣ ΧΩΡΟΥ ΝΕΟΥ ΔΗΜΑΡΧΕΙΟΥ ΚΑΙ ΑΝΑΠΛΑΣΗ ΠΛΑΤΕΙΑΣ ΛΑΜΠΡΟΥ ΚΑΤΣΩΝΗ ΣΤΗ ΛΙΒΑΔΕΙΑ»

-Την 79/2024 Απόφαση της Δημοτικής Κοινότητας Λιβαδειάς

- Το με αρ.πρωτ. 22053/31-10-2024 έγγραφο της Δ/νσης Τεχνικών Υπηρεσιών του Δήμου Λεβαδέων

-Την μεταξύ των μελών συζήτηση σύμφωνα με τα πρακτικά

 - Την ψήφο των μελών της όπως αυτή διατυπώθηκε και δηλώθηκε δια ζώσης

  **ΑΠΟΦΑΣΙΖΕΙ ΟΜΟΦΩΝΑ**

 Αποδέχεται την υπ’ αριθμ. 98/2024 τεχνική μελέτη με τίτλο: «ΔΙΑΜΟΡΦΩΣΗ ΠΕΡΙΒΑΛΛΟΝΤΟΣ ΧΩΡΟΥ ΝΕΟΥ ΔΗΜΑΡΧΕΙΟΥ ΚΑΙ ΑΝΑΠΛΑΣΗ ΠΛΑΤΕΙΑΣ ΛΑΜΠΡΟΥ ΚΑΤΣΩΝΗ ΣΤΗ ΛΙΒΑΔΕΙΑ», ενδεικτικού προϋπολογισμού 2.340.000,00 ευρώ, όπως αυτή συντάχθηκε και εγκρίθηκε από την Τεχνική Υπηρεσία του Δήμου Λεβαδέων .

 **Η παρούσα απόφαση πήρε αριθμό 407 /2024.**

 **Ο ΠΡΟΕΔΡΟΣ**

 **ΔΗΜΗΤΡΙΟΣ Κ. ΚΑΡΑΜΑΝΗΣ**

 **ΤΑ ΜΕΛΗ**

1. Τουμαράς Βασίλειος

2 Αγνιάδης Παναγιώτης

3. Καλλιαντάσης Χρήστος

4. Παπαβασιλείου Αικατερίνη

5. Μίχας Δημήτριος

 .

 ΠΙΣΤΟ ΑΠΟΣΠΑΣΜΑ

 Λιβαδειά 08 -11-2024

 Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΔΗΜΑΡΧΟΣ ΛΕΒΑΔΕΩΝ